Andrey Novosyolov. Andrey Aleksandrovich Novoselov (1989 yil 24-noyabrda tugʻilgan) — rossiyalik figurali uchuvchi. Sherigi Lola Esbrat bilan Fransiya terma jamoasi vakili sifatida raqobatlasha turib, uchta xalqaro medalni qo‘lga kiritgan va 2018-yilgi Fransiya chempioni boʻlgan. Avvalroq u Tatyana Novik, Tatyana Danilova va Sabina Imaykina bilan Rossiya vakili sifatida musobaqalarda qatnashgan. Faoliyati. Novoselov 1993-yilda konkida uchishni o‘rgana boshlagan. Novoselov 2007-yilda Sabina Imaikina bilan Xalqaro konkida uchish ittifoqi tomonidan oʻtkazilgan oʻsmirlar oʻrtasidagi Grand-pri seriyasida qatnasha boshlagan. Keyingi yili juftlik huddi shu musobaqada yana qatnashib, ikkita kumush medalni qoʻlga kiritgan va 2008 — 2009-yilda boʻlib oʻtgan oʻsmirlar oʻrtasidagi Gran-pri finaliga yoʻllanma olgan va finalda qatnashib beshinchi oʻrindan joy olgan. 2009-yilgi Rossiya chempionatida bu juftlik kattalar toifasida ishtirok etib, beshinchi oʻrinni egallagan, oʻsmirlar oʻrtasida esa bronza medalini qoʻlga kiritgan. Ularga Perm shahrida Valeriy Tiukov va Valentina Tiukova murabbiylik qilgan. Juftlik mavsum yakunida hamkorligini tugatgan. Novoselov 2009-yilda Tatyana Danilova bilan juftlikda konkida ucha boshlagan. Bu juftlikka Moskvada Inna Utkina murabbiylik qilgan. Juftlik 2010-yilgi Rossiya oʻsmirlar chempionatida 8-oʻrinni egallagan va keyingi mavsumda oʻsmirlar oʻrtasidagi Gran-pri seriyasida ishtirok etib, Avstriyada boʻlib oʻtgan turnirda 4-oʻrinni va Germaniyada esa 6-oʻrindan joy olgan. Kattalar toifasida raqobatlashgan juftlik, 2010-yilda „Zagrebning Oltin Konkisi“ musobaqasida kumush medalni qoʻlga kiritgan. Danilova yelkasidan jarohat olgan va operatsiyadan keyin bir yil davomida konkida ucha olmagan, shuning uchun Novoselovga boshqa sherik izlashi mumkinligini aytgan. 2018-yil 16-sentyabr kuni Novoselov 2014-yil Sochi qishki Olimpiada o‘yinlarida oltin va kumush medallarni qo‘lga kiritgan Kseniya Stolbova bilan juftlikda bellashishi eʼlon qilingan. Natijalari. "GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri"